
Rádiófrekvenciás vezetéknélküli hálózat tervezése

A TDK dolgozat témája egy az egyetem számára kifejlesztett rádió frekvenciás vezeték nélküli kommunikációval rendelkező beléptető rendszer megtervezése, annak kivitelezése, kiépítése és a feladathoz felhasznált illetve a saját fejlesztésű eszközök, eljárások bemutatása.
A dolgozat elsőként röviden ismerteti a beléptető rendszerek általános felépítését és működését, majd a tervezett rendszerrel szemben támasztott követelményeket. A dolgozat bemutatja a követelményeknek megfelelő eszközök és technológiák kiválasztását figyelembe véve az elvárásokat.
A dolgozat részletesen ismerteti az elkészített vezeték nélküli rendszer tervezési, kivitelezési és tesztelési folyamatát.
Elsőként a fizikai réteg megtervezését, a rendszer kivitelezését mutatja be, majd ezt követően a rendszert alkotó eszközök szoftver megoldásait és működését írja le részletesen.
Végezetül a dolgozat bemutatja a rendszerben végbemenő folyamatokat és ismerteti a rendszer tesztelésének eredményeit és továbbfejlesztési lehetőségeit.



